Aalborg Stiftstidende, 1839-06-21
En heftig Regn skal i det Øieblik Overgangen fandt Sted have opsvulmet Floden betydeligt og man troede, at denne Omstændighed alene var Aarsag i, at ikke allerede den hele Armee var gaaet over Floden. Hafiz Pascha, der i egen Person commanderede Avantgarden, er, efter at have mynstret Tropperne, strax vendt tilbage til Bir eller Orfa. Siden har den tyrkiske Armee ikke rørt sig. Dens Stilling har intet fjendtligt hos sig og indtil nu synes den at ville forholde sig defensiv. Dens Nærværelse paa dette ved Grændsen saa nærliggende Punct foruroliger imidlertid Jbrahim Pascha og man kan let tænke sig, hvor ubehageligt det er for ham, at han ikke tør gaae frem uden Faderens udtrykkelige Tilladelse, den han ogsaa paa det meest Presserende søger at erholde. Paa hans Befaling har Soliman Pascha under Confiscationsstraf forbudt Caravanerne at nærme sig Grændsen. Den 50 til 60,000 Mand stærke ægyptiske Armee er concentreret i og omkring Aleppo. Staden er proppet fuld af Tropper; Haverne, Moskeerne, Kaffehusene og alle offentlige Bygninger ere opfyldte med Soldater. Et Corps paa 10,000 Md. er nylig afmarscheret mod Grændsen. Jbrahim lader til som om han vil befæste sig i Aleppo og foretager til dette Øiemed betydelige Arbeider. Jndtil flere Miles Distance blive alle Træer omhuggede og Staden og Leieren omgiven med brede Grave. J Aleppo selv hersker, paa Grund af saa mange Troppers Nærværelse, største Dyrtid; det ringeste Maal Korn koster 22 Piastre og man kan endda vanskeligen bringe saa meget tilveie, som der udfordres til een eneste Dags Forsyning. - J Syrien hersker en utrolig Bevægelse; alle Tropper marschere til Armeen, fra alle Pladse i det Jndre blive Garnisonerne bortdragne og imellem Beirut og St. Jean d'Acre befinder sig i dette Øieblik ikke et eneste Compagnie. J alle Provindser finde betydelige Udskrivninger Sted og Enhver, der er istand til at marschere, selv Sanitetsvogterne ikke undtagne, bliver sendt til Armeen. Uagtet denne overordentlige Udvikling af Stridskræfter hersker i Syrien stor Bevægelse og Utilfredsheden i alle Klasser lader befrygte allvorlige Uroligheder, som denne Gang ikke saa let ville lade sig undertrykke. Flere hundrede Druser, som ere komne ned fra Bjergene, gjøre allerede Veiene usikkre og man har forgiæves søgt at drive dem bort. De have erklæret, at de ikke ville gaae for de vide, hvad den tyrkiske Armee har ifinde at foretage sig. Med eet Ord – saa hedder det i Beretningen i Journ. de Smyrne – der hersker i dette Øieblik overalt Forvirring og Uorden og man maa befrygte en Opstand i det Jndre idetmindste ligesaa meget som Angreb udenfra. Man haaber imidlertid endnu, at Armeerne ikke komme i Haandgemæng mod hinanden, skjøndt Befolkningen selv ønsker en Collision som det eneste Middel tilat gjøre en Ende paa den grusomme Undertrykkelse, hvorunder den maa sukke, Frankrig. Af de for Pairsretten som Deelagtige i den sidste Emente anklaged Personer ere 18 tilstædeværende og 4 fraværende. De fleste af dem ere Haandværkere og nægte de dem inculperede Handlinger. Nogle paastaae, med Magt. at være blevne tvungne til Deelagtighed i disse. Oplæsningen af Pairen Merilhouls Beretning i Pairsrettens første Møde varede 5 Timer. – Jfølge Breve fra Toulon hersker der i Sø=Arsenalet vedvarende største Virksomhed.